b'\n_START_ARTICLE_\nAlfonso IV (Le\xc3\xb3n)\n_START_PARAGRAPH_\nAlfonso IV oli vuosina 925-930 set\xc3\xa4ns\xc3\xa4 Fruela II:n syrj\xc3\xa4ytyksen j\xc3\xa4lkeen Le\xc3\xb3nin kuningas._NEWLINE_Fruela II (925) hallitsi hetken aikaa veljens\xc3\xa4 Ordo\xc3\xb1o II:n (910-925) kuoltua oman perint\xc3\xb6osansa lis\xc3\xa4ksi my\xc3\xb6s Leonia, eli koko muinaista Asturiaa, kunnes Ordo\xc3\xb1on pojat Alfonso ja Ramiro II sy\xc3\xb6ksiv\xc3\xa4t Navarran kuninkaan tuella t\xc3\xa4m\xc3\xa4n vallasta. Vuonna 930 Alfonso kuitenkin luopui kruunusta veljens\xc3\xa4 Ramiron II:n hyv\xc3\xa4ksi ja vet\xc3\xa4ytyi Sahag\xc3\xbanin luostariin. Oltuaan vuoden luostarissa Alfonso yritti paluuta valtaan, mutta Ramiro II vangitsi ja sokaistutti veljens\xc3\xa4, samoin kuin kolme Fruela II:n poikaa._NEWLINE_Alfonso IV:n j\xc3\xa4lkeen Le\xc3\xb3nin kuninkaana oli Ramiro II vuosina 930-951.'